CELEX: 32021D0855
Language: lv
Date: 2021-05-27 00:00:00
Title: Padomes Lēmums (KĀDP) 2021/855 (2021. gada 27. maijs), ar ko groza Lēmumu 2013/255/KĀDP par ierobežojošiem pasākumiem pret Sīriju

28.5.2021   
               
               
                  LV
               
               
                  Eiropas Savienības Oficiālais Vēstnesis
               
               
                  L 188/90
               
            
         PADOMES LĒMUMS (KĀDP) 2021/855
         (2021. gada 27. maijs),
         ar ko groza Lēmumu 2013/255/KĀDP par ierobežojošiem pasākumiem pret Sīriju
         EIROPAS SAVIENĪBAS PADOME,
         ņemot vērā Līgumu par Eiropas Savienību un jo īpaši tā 29. pantu,
         ņemot vērā Savienības Augstā pārstāvja ārlietās un drošības politikas jautājumos priekšlikumu,
         tā kā:
         
                     (1)
                  
                  
                     Padome 2013. gada 31. maijā pieņēma Lēmumu 2013/255/KĀDP (1).
                  
               
                     (2)
                  
                  
                     Padome 2020. gada 28. maijā pieņēma Lēmumu (KĀDP) 2020/719 (2), ar ko pagarina Lēmumā 2013/255/KĀDP izklāstītos ierobežojošos pasākumus līdz 2021. gada 1. jūnijam.
                  
               
                     (3)
                  
                  
                     Pamatojoties uz Lēmuma 2013/255/KĀDP pārskatīšanu, tajā izklāstītie ierobežojošie pasākumi būtu jāpagarina līdz 2022. gada 1. jūnijam.
                  
               
                     (4)
                  
                  
                     Būtu jāatjaunina ieraksti par 25 fiziskām personām un trīs vienībām fizisko un juridisko personu, vienību vai struktūru sarakstā, kas izklāstīts Lēmuma 2013/255/KĀDP I pielikumā.
                  
               
                     (5)
                  
                  
                     No Lēmuma 2013/255/KĀDP I pielikumā izklāstītā fizisko un juridisko personu, vienību vai struktūru saraksta būtu jāsvītro ieraksti par piecām mirušām personām.
                  
               
                     (6)
                  
                  
                     Tādēļ būtu attiecīgi jāgroza Lēmums 2013/255/KĀDP,
                  
               IR PIEŅĒMUSI ŠO LĒMUMU.
         
            1. pants
            Lēmumu 2013/255/KĀDP groza šādi:
            
                        1)
                     
                     
                        lēmuma 34. pantu aizstāj ar šādu:
                        
                           “34. pants
                           Šo lēmumu piemēro līdz 2022. gada 1. jūnijam. To pastāvīgi pārskata. Lēmumu var atjaunināt vai vajadzības gadījumā grozīt, ja Padome uzskata, ka tā mērķi nav sasniegti.”;
                        
                     
                  
                        2)
                     
                     
                        lēmuma I pielikumu groza tā, kā izklāstīts šā lēmuma pielikumā.
                     
                  
         
            2. pants
            Šis lēmums stājas spēkā nākamajā dienā pēc tā publicēšanas Eiropas Savienības Oficiālajā Vēstnesī.
         
         
            Briselē, 2021. gada 27. maijā
            
               
                  Padomes vārdā –
               
               
                  priekšsēdētājs
               
               P. SIZA VIEIRA
            
         
         
            (1)  Padomes Lēmums 2013/255/KĀDP (2013. gada 31. maijs) par ierobežojošiem pasākumiem pret Sīriju (OV L 147, 1.6.2013., 14. lpp.).
         
            (2)  Padomes Lēmums (KĀDP) 2020/719 (2020. gada 28. maijs), ar ko groza Lēmumu 2013/255/KĀDP par ierobežojošiem pasākumiem pret Sīriju (OV L 168, 29.5.2020., 66. lpp.).
      
      
         
            PIELIKUMS
            Lēmuma 2013/255/KĀDP I pielikumu groza šādi:
            
                        1)
                     
                     
                        A daļā (Personas) svītro šādus ierakstus:
                        
                                    115.
                                 
                                 
                                    Ģenerālis Ali Habib MAHMOUD;
                                 
                              
                                    153.
                                 
                                 
                                    
                                       Waleed AL MO’ALLEM;
                                 
                              
                                    180.
                                 
                                 
                                    
                                       Ahmad AL-QADRI;
                                 
                              
                                    274.
                                 
                                 
                                    
                                       Nader QALEI;
                                 
                              
                                    281.
                                 
                                 
                                    
                                       Mohammad Maen Zein Jazba AL-ABIDIN;
                                 
                              
                  
                        2)
                     
                     
                        A daļā (Personas) ar šādiem ierakstiem tiek aizstāti atbilstošie saraksta ieraksti:
                        
                                     
                                 
                                 
                                    Vārds, uzvārds
                                 
                                 
                                    Identifikācijas informācija
                                 
                                 
                                    Pamatojums
                                 
                                 
                                    Sarakstā iekļaušanas datums
                                 
                              
                                    “14.
                                 
                                 
                                    Brigādes ģenerālis Mohammed BILAL
                                    
                                    (jeb pulkvežleitnants Muhammad Bilal)
                                 
                                 
                                    Dzimums: vīrietis
                                 
                                 
                                    Kā vecākā amatpersona Sīrijas Gaisa spēku izlūkošanas dienestā viņš atbalsta Sīrijas režīmu un ir atbildīgs par vardarbīgajām represijām pret civiliedzīvotājiem. Viņš ir arī saistīts ar sarakstā iekļauto Scientific Studies Research Centre (SSRC).
                                 
                                 
                                    21.10.2014.
                                 
                              
                                    22.
                                 
                                 
                                    Ihab MAKHLOUF
                                    (jeb Ehab, Iehab)
                                    (ايهاب مخلوف)
                                 
                                 
                                    Dzimšanas datums: 21.1.1973.
                                    Dzimšanas vieta: Damascus, Sīrija
                                    Pase Nr.: N002848852
                                    Dzimums: vīrietis
                                 
                                 
                                    Svarīgs uzņēmējs, kas darbojas Sīrijā. Viņam ir darījumdarbības intereses vairākos Sīrijas uzņēmumos un vienībās, tostarp Ramak Construction Co un Syrian International Private University for Science and Technology (SIUST).
                                    Viņš ir ietekmīgs Makhlouf ģimenes loceklis un ir cieši saistīts ar Assad ģimeni; prezidenta Bashar al-Assad brālēns. 2020. gadā Ehab Makhlouf pārņēma Rami Makhlouf darījumdarbību, un Sīrijas valdība viņam piešķīra līgumus, lai viņš vadītu un pārvaldītu beznodokļu tirgus visā valstī.
                                 
                                 
                                    23.5.2011.
                                 
                              
                                    48.
                                 
                                 
                                    Samir HASSAN
                                    (سمير حسن)
                                 
                                 
                                    Dzimums: vīrietis
                                 
                                 
                                    Svarīgs uzņēmējs, kas darbojas Sīrijā un kam ir intereses un/vai kas veic darbības dažādās Sīrijas ekonomikas nozarēs. Viņš ir ieinteresēts un/vai viņam ir būtiska ietekme Amir Group un Cham Holding, kas ir divi konglomerāti ar interesēm nekustamā īpašuma, tūrisma, transporta un finanšu nozarēs. Sīrijas un Krievijas Uzņēmējdarbības padomes (Syrian-Russian business council) priekšsēdētājs.
                                    
                                       Samir Hassan ar naudas ziedojumiem atbalsta Sīrijas režīma izvērsto karadarbību.
                                    
                                       Samir Hassan ir saistīts ar personām, kas gūst labumu no režīma vai atbalsta to. Jo īpaši viņš ir saistīts ar Rami Makhlouf un Issam Anbouba, kurus Padome ir iekļāvusi sarakstā un kuri gūst labumu no Sīrijas režīma.
                                 
                                 
                                    27.9.2014.
                                 
                              
                                    61.
                                 
                                 
                                    George CHAOUI
                                    (جورج شاوي)
                                 
                                 
                                    Dzimums: vīrietis
                                 
                                 
                                    Sīrijas elektronisko spēku dalībnieks (teritoriālās armijas izlūkošanas dienests). Iesaistīts vardarbīgās represijās un mudināšanā uz vardarbību pret civiliedzīvotājiem visā Sīrijā.
                                 
                                 
                                    14.11.2011.
                                 
                              
                                    78.
                                 
                                 
                                    Ali BARAKAT
                                    (jeb Barakat Ali Barakat)
                                    ( علي بركات; بركات علي بركات)
                                 
                                 
                                    Dzimums: vīrietis
                                 
                                 
                                    Militāra amatpersona, iesaistīts vardarbībā Homsā (Homs). Pašlaik dienē Republikas gvardes 30. mobilajā vieglo kājnieku divīzijā.
                                 
                                 
                                    1.12.2011.
                                 
                              
                                    96.
                                 
                                 
                                    Brigādes ģenerālis Jamal YUNES
                                    
                                    (jeb Younes)
                                    (جمال يونس)
                                 
                                 
                                    Amats: 555. pulka komandieris
                                    Dzimums: vīrietis
                                 
                                 
                                    Pavēlēja karavīriem šaut uz protestētājiem Mo'adamiyeh.
                                    Militārās drošības komitejas priekšsēdētājs Hama 2018. gadā.
                                 
                                 
                                    23.1.2012.
                                 
                              
                                    114.
                                 
                                 
                                    
                                       Emad Abdul-Ghani SABOUNI
                                    
                                    (jeb Imad Abdul Ghani Al Sabuni)
                                    (عماد عبدالغني صابوني)
                                 
                                 
                                    Dzimšanas datums: 1964. gads
                                    Dzimšanas vieta: Damascus, Sīrija
                                    Dzimums: vīrietis
                                 
                                 
                                    Bijušais telekomunikāciju un tehnoloģiju ministrs, kurš ieņēma šo amatu vismaz līdz 2014. gada aprīlim. Kā bijušais valdības ministrs ir līdzatbildīgs par Sīrijas režīma īstenotajām vardarbīgajām represijām pret civiliedzīvotājiem. Iecelts 2016. gada jūlijā par Plānošanas un starptautiskās sadarbības aģentūras vadītāju (PICC). PICC ir valdības aģentūra, kas piesaistīta premjerministram un cita starpā sagatavo piecgadu plānus, kuros ir sniegtas vispārējas norādes valdības ekonomikas un attīstības politikai.
                                 
                                 
                                    27.2.2012.
                                 
                              
                                    117.
                                 
                                 
                                    Adnan Hassan MAHMOUD
                                    (عدنان حسن محمود)
                                 
                                 
                                    Dzimšanas datums: 1966. gads
                                    Dzimšanas vieta: Tartous, Sīrija
                                    Dzimums: vīrietis
                                 
                                 
                                    Bijušais Sīrijas vēstnieks Irānā līdz 2020. gadam. Bijušais informācijas ministrs, amatā pēc 2011. gada maija. Kā bijušais valdības ministrs ir līdzatbildīgs par Sīrijas režīma īstenotajām vardarbīgajām represijām pret civiliedzīvotājiem.
                                 
                                 
                                    23.9.2011.
                                 
                              
                                    132.
                                 
                                 
                                    Brigādes ģenerālis Abdul-Salam Fajr MAHMOUD
                                    
                                    (عبدالسلام فجر محمود)
                                 
                                 
                                    Dzimšanas datums: 1959. gads
                                    Dzimums: vīrietis
                                 
                                 
                                    Dienvidu reģiona drošības komitejas vadītājs kopš 2020. gada decembra. Bijušais Sīrijas Gaisa spēku izlūkošanas dienesta Bab Tuma (Damascus) nodaļas vadītājs. Bijušais Mezze lidostas Gaisa spēku izlūkošanas izmeklēšanas nodaļas vadītājs. Atbildīgs par apcietināto opozicionāru spīdzināšanu. Par viņu ir izdots starptautisks apcietināšanas orderis par “līdzdalību spīdzināšanas darbībās”, “līdzdalību noziegumos pret cilvēci” un “līdzdalību kara noziegumos”.
                                 
                                 
                                    24.7.2012.
                                 
                              
                                    134.
                                 
                                 
                                    Pulkvedis Qusay Ibrahim MIHOUB
                                    
                                    (قصي إبراهيم ميهوب )
                                 
                                 
                                    Dzimšanas datums: 1961. gads
                                    Dzimšanas vieta: Derghamo, Jableh, Lattakia, Sīrija
                                    Dzimums: vīrietis
                                 
                                 
                                    Augsta ranga virsnieks Sīrijas Gaisa spēku izlūkošanas dienestā. Bijušais Gaisa spēku izlūkošanas dienesta Deras (Deraa) nodaļas vadītājs (nosūtīts no Damascus uz Deru, kad tajā sākās manifestācijas). Atbildīgs par apcietināto opozicionāru spīdzināšanu, kā arī par miermīlīgu protestu vardarbīgu apspiešanu dienvidu reģionā.
                                 
                                 
                                    24.7.2012.
                                 
                              
                                    137.
                                 
                                 
                                    Brigādes ģenerālis Ibrahim MA'ALA
                                    
                                    (jeb Maala, Maale, Ma'la)
                                    ( معلى;معلا (ابراهيم
                                 
                                 
                                    Dzimums: vīrietis
                                 
                                 
                                    Vispārējās izlūkošanas direktorāta 285. nodaļas (Damascus) vadītājs (aizstāja brigādes ģenerāli Hussam Fendi 2011. gada beigās). Atbildīgs par apcietināto opozicionāru spīdzināšanu.
                                 
                                 
                                    24.7.2012.
                                 
                              
                                    139.
                                 
                                 
                                    Ģenerālmajors Hussam LUQA
                                    
                                    (jeb Husam, Housam, Houssam; Louqa, Louca, Louka, Luka)
                                    (حسام لوقا)
                                 
                                 
                                    Dzimšanas datums: 1964. gads
                                    Dzimšanas vieta: Damascus, Sīrija
                                    Dzimums: vīrietis
                                 
                                 
                                    Bijušais Dienvidu reģiona drošības komitejas vadītājs no 2018. līdz 2020. gadam. Bijušais Vispārējās drošības direktorāta vadītājs. Ģenerālmajors. No 2012. gada aprīļa līdz 2018. gada 2. decembrim bija Politiskās drošības direktorāta Homs nodaļas vadītājs (nomainīja brigādes ģenerāli Nasr al-Ali). Kopš 2018. gada 3. decembra – Politiskās drošības direktorāta vadītājs. Atbildīgs par apcietināto opozicionāru spīdzināšanu.
                                 
                                 
                                    24.7.2012.
                                 
                              
                                    140.
                                 
                                 
                                    Brigādes ģenerālis Taha TAHA
                                    
                                    (طه طه)
                                 
                                 
                                    Dzimums: vīrietis
                                 
                                 
                                    Politiskās drošības nodaļas vadītāja palīga vietnieks. Bijušais Politiskās drošības direktorāta Latakia nodaļas biroja atbildīgais. Atbildīgs par apcietināto opozicionāru spīdzināšanu.
                                 
                                 
                                    24.7.2012.
                                 
                              
                                    144.
                                 
                                 
                                    Ģenerālmajors Ahmed AL-JARROUCHEH (jeb Ahmad; al-Jarousha, al-Jarousheh, al-Jaroucha, al-Jarouchah, al-Jaroucheh)
                                    (احمد الجروشة)
                                 
                                 
                                    Dzimšanas datums: 1957. gads
                                    Dzimums: vīrietis
                                 
                                 
                                    Bijušais Vispārējās izlūkošanas dienesta ārlietu nodaļas (279. nodaļa) vadītājs. Šajā statusā atbildīgs par vispārējās izlūkošanas pasākumiem Sīrijas vēstniecībās.
                                 
                                 
                                    24.7.2012.
                                 
                              
                                    146.
                                 
                                 
                                    Ģenerālis Ghassan Jaoudat ISMAIL
                                    
                                    (jeb Ismael)
                                    (غسان جودت اسماعيل)
                                 
                                 
                                    Dzimšanas datums: 1960. gads
                                    Dzimšanas vieta: Junaynat Ruslan – Darkoush, Tartous reģions, Sīrija
                                    Dzimums: vīrietis
                                 
                                 
                                    Sīrijas Gaisa spēku izlūkošanas dienesta vadītājs kopš 2019. gada. Bijušais Gaisa spēku izlūkošanas dienesta direktora vietnieks un pirms tam – atbildīgs par Gaisa spēku izlūkošanas dienesta misiju nodaļu, kura sadarbībā ar īpašo operāciju nodaļu pārvalda Gaisa spēku izlūkošanas dienesta elites vienības, kurām ir liela nozīme Sīrijas režīma veiktajās represijās. Šajā statusā Ghassan Jaoudat Ismail ir viens no augstākajiem militārajiem līderiem, kas tieši īsteno Sīrijas režīma īstenotās vardarbīgās represijas pret opozicionāriem, kā arī civiliedzīvotāju pazušanas praksi.
                                 
                                 
                                    24.7.2012.
                                 
                              
                                    147.
                                 
                                 
                                    Ģenerālmajors Amer AL-ACHI
                                    
                                    (jeb Amer Ibrahim al-Achi; Amis al Ashi; Ammar Aachi; Amer Ashi)
                                    (عامر ابراهيم العشي)
                                 
                                 
                                    Dzimums: vīrietis
                                 
                                 
                                    Bijušais Sweida provinces gubernators, kuru 2016. gada jūlijā amatā iecēla prezidents Bashar al-Assad. Bijušais Sīrijas Gaisa spēku izlūkošanas dienesta izlūkošanas nodaļas vadītājs (2012.–2016. gads). Kā Gaisa spēku izlūkošanas dienesta darbinieks Amer al-Achi ir iesaistīts represijās pret Sīrijas opozīciju.
                                 
                                 
                                    24.7.2012.
                                 
                              
                                    156.
                                 
                                 
                                    Hala Mohammad
                                    (jeb Mohamed, Muhammad, Mohammed) AL NASSER
                                    
                                    (هاله محمد الناصر)
                                 
                                 
                                    Dzimšanas datums: 1964. gads
                                    Dzimšanas vieta: Raqqa, Sīrija
                                    Dzimums: sieviete
                                 
                                 
                                    Bijusī tūrisma ministre. Kā bijusī valdības ministre ir līdzatbildīga par Sīrijas režīma īstenotajām vardarbīgajām represijām pret civiliedzīvotājiem.
                                 
                                 
                                    16.10.2012.
                                 
                              
                                    172.
                                 
                                 
                                    
                                       Ali HADAR (jeb HAIDAR)
                                 
                                 
                                    Dzimšanas datums: 1962. gads
                                    Dzimums: vīrietis
                                 
                                 
                                    Nacionālā izlīguma aģentūras vadītājs un bijušais valsts ministrs nacionālā izlīguma jautājumos. Sīrijas Sociālnacionālistu partijas Intifada spārna priekšsēdētājs. Kā bijušais valdības ministrs ir līdzatbildīgs par Sīrijas režīma īstenotajām vardarbīgajām represijām pret civiliedzīvotājiem.
                                 
                                 
                                    16.10.2012.
                                 
                              
                                    204.
                                 
                                 
                                    Emad HAMSHO
                                    (jeb Imad Hmisho; Hamchu; Hamcho; Hamisho; Hmeisho; Hemasho, حميشو)
                                    (حمشو عماد)
                                 
                                 
                                    Adrese: Hamsho Building 31 Baghdad Street, Damascus, Sīrija
                                    Dzimums: vīrietis
                                 
                                 
                                    Ieņem augstu pārvaldes amatu Hamsho Trading. Viņš nodrošina atbalstu Sīrijas režīmam, jo ieņem vadošu amatu Hamsho Trading, kas ir Hamsho International meitasuzņēmums, kuru Padome iekļāvusi sarakstā. Viņš tiek arī saistīts ar Hamsho International vienību, kura ir iekļauta sarakstā. Viņš ir arī Sīrijas Dzelzs un tērauda padomes viceprezidents, līdz ar sarakstā iekļautajiem režīma uzņēmējiem, piemēram, Ayman Jaber. Viņš ir arī saistīts ar prezidentu Bashar al-Assad.
                                 
                                 
                                    7.3.2015.
                                 
                              
                                    241.
                                 
                                 
                                    
                                       Salam Mohammad AL-SAFFAF
                                    
                                 
                                 
                                    Dzimšanas datums: 1979. gads
                                    Dzimums: sieviete
                                 
                                 
                                    Administratīvās attīstības ministre. Iecelta 2017. gada martā.
                                 
                                 
                                    30.5.2017.
                                 
                              
                                    265.
                                 
                                 
                                    Mohamad Amer MARDINI
                                    (jeb Mohammad Amer Mardini, Mohamed Amer MARDINI, Mohamad Amer AL-MARDINI, Mohamed Amer AL-MARDINI, Mohammad Amer AL-MARDINI)
                                 
                                 
                                    Dzimšanas datums: 1959. gads
                                    Dzimšanas vieta: Damascus, Sīrija
                                    Dzimums: vīrietis
                                 
                                 
                                    Bijušais augstākās izglītības ministrs, amatā pēc 2011. gada maija (iecelts 27.8.2014.). Kā bijušais valdības ministrs ir līdzatbildīgs par Sīrijas režīma īstenotajām vardarbīgajām represijām pret civiliedzīvotājiem.
                                 
                                 
                                    21.10.2014.
                                 
                              
                                    268.
                                 
                                 
                                    Ghassan Ahmed GHANNAM
                                    (jeb ģenerālmajors Ghassan Ghannan, brigādes ģenerālis Ghassan Ahmad Ghanem)
                                 
                                 
                                    Dienesta pakāpe: ģenerālmajors
                                    Amats: 155. raķešu brigādes komandieris
                                    Dzimums: vīrietis
                                 
                                 
                                    Sīrijas Bruņoto spēku loceklis, kam ir pulkveža pakāpe un līdzvērtīga vai augstāka pakāpe, dienestā pēc 2011. gada maija; 155. raķešu brigādes ģenerālmajors un komandieris. Saistīts ar Maher al-Assad, pildot savas funkcijas 155. raķešu brigādē. Kā 155. raķešu brigādes komandieris atbalsta Sīrijas režīmu un ir atbildīgs par vardarbīgām represijām pret civiliedzīvotājiem. Ir atbildīgs par Scud tipa raķešu palaišanu pret vairākām apdzīvotām vietām laikā no 2013. gada janvāra līdz martam.
                                 
                                 
                                    21.10.2014.
                                 
                              
                                    285.
                                 
                                 
                                    Samer FOZ
                                    (jeb Samir
                                       Foz/Fawz; Samer Zuhair Foz; Samer Foz bin Zuhair)
                                    (سامر فوز)
                                 
                                 
                                    Dzimšanas datums: 20.5.1973.
                                    Dzimšanas vieta: Homs, Sīrija / Latakia, Sīrija
                                    Valstspiederība: Sīrijas, Turcijas
                                    Turcijas pases Nr.: U 09471711 (izdošanas vieta: Turcija; derīguma termiņš: 21.7.2024.)
                                    Sīrijas valsts Nr.: 06010274705
                                    Adrese: Platinum Tower, office no. 2405, Jumeirah Lake Towers, Dubai, AAE
                                    Amats: Aman Group izpilddirektors
                                    Dzimums: vīrietis
                                 
                                 
                                    Svarīgs uzņēmējs, kas darbojas Sīrijā un kam ir intereses un kas veic darbības dažādās Sīrijas ekonomikas nozarēs, tostarp režīma atbalstītā kopuzņēmumā, kas iesaistīts luksusa dzīvojamo un tirdzniecības ēku Marota City celtniecības projektā. Samer Foz sniedz finansiālu un cita veida atbalstu Sīrijas režīmam, tostarp piešķirot finansējumu militārajiem drošības spēkiem (Military Security Shield Forces) Sīrijā un slēdzot darījumus par graudiem. Izmantojot savas saiknes ar režīmu, viņš arī gūst finansiālu labumu no piekļuves komerciālām iespējām saistībā ar kviešu tirdzniecību un atjaunošanas projektiem.
                                 
                                 
                                    21.1.2019.
                                 
                              
                                     
                                 
                                 
                                     
                                 
                                 
                                    Cita informācija: Aman Group izpildu priekšsēdētājs. Meitasuzņēmumi: Foz for Trading, Al-Mohaimen for Transportation & Contracting. Aman Group ir privātā sektora partneris Aman Damascus JSC un Damascus Cham Holding kopuzņēmumā, kurā Foz ir individuāls akcionārs. Emmar Industries ir Aman Group un Hamisho Group kopuzņēmums, kurā Foz pieder kontrolpakete un kurā viņš ir priekšsēdētājs.
                                 
                                 
                                     
                                 
                                 
                                     
                                 
                              
                                    291.
                                 
                                 
                                    Amer FOZ
                                    (jeb Amer Zuhair Fawz)
                                    (عامر فوز)
                                 
                                 
                                    Dzimšanas datums: 11.3.1976.
                                    Valstspiederība: Sīrijas; Sentkitsas un Nevisas
                                    Nacionālais Nr.: 06010274747
                                    Pase Nr.: 002-14-L169340
                                    AAE pastāvīgā iedzīvotāja uzturēšanās atļauja: 784-1976-7135283-5
                                 
                                 
                                    Svarīgs uzņēmējs, kam ir personīgas un ģimenes darījumdarbības intereses un kas veic darbības dažādās Sīrijas ekonomikas nozarēs. Viņš gūst finansiālu labumu no piekļuves komerciālām iespējām un atbalsta Sīrijas režīmu. No 2012. gada līdz 2019. gadam viņš bija ASM International Trading LLC ģenerālmenedžeris.
                                    Viņam ir arī saistība ar savu brāli Samer Foz, kurš kopš 2019. gada janvāra ir iekļauts Padomes sarakstā par to, ka ir vadošs uzņēmējs, kas darbojas Sīrijā un atbalsta režīmu vai gūst labumu no tā. Kopā ar savu brāli viņš īsteno vairākus komerciālus projektus, jo īpaši Adra al-Ummaliyya rajonā (Damascus nomalē). Starp minētajiem projektiem ir rūpnīca, kur ražo kabeļus un kabeļu piederumus, kā arī projekts par elektrības ražošanu, izmantojot saules enerģiju. Assad režīma uzdevumā viņi iesaistījās arī dažādās darbībās kopā ar ISIL (Da’esh), tostarp ieroču un munīcijas piegādē apmaiņā pret kviešiem un naftu.
                                 
                                 
                                    17.2.2020.
                                 
                              
                                     
                                 
                                 
                                     
                                 
                                 
                                    Amats: District 6 Company dibinātājs; Easy life Company dibinātājs partneris
                                    Radinieki / darījumu partneri / subjekti vai partneri / saistība ar: Samer Foz; priekšsēdētāja vietnieks Asas Steel Company; Aman Holding
                                    
                                    Dzimums: vīrietis
                                 
                                 
                                     
                                 
                                 
                                     
                                 
                              
                                    295.
                                 
                                 
                                    
                                       Adel Anwar AL-OLABI
                                    
                                    (jeb Adel Anouar el-Oulabi, Adil Anwar al-Olabi)
                                    (عادل أنور العلبي)
                                 
                                 
                                    Dzimšanas datums: 1976. gads
                                    Valstspiederība: Sīrijas
                                    Amats: Damascus Cham Holding Company (DCHC) priekšsēdētājs; Damascus gubernators
                                    Dzimums: vīrietis
                                 
                                 
                                    Vadošs uzņēmējs, kas gūst labumu no Sīrijas režīma un atbalsta to. Damascus provinces investīciju instrumenta, ar ko tiek pārvaldīti Damascus provinces īpašumi un īstenots Marota City projekts, proti, Damascus Cham Holding Company (DCHC) priekšsēdētājs.
                                    
                                       Adel Anwar al-Olabi ir arī Damascus gubernators, kuru 2018. gada novembrī šajā amata iecēla prezidents Bashar al-Assad. Kā Damascus gubernators un DCHC priekšsēdētājs viņš ir atbildīgs par centieniem Damascus īstenot režīma piekopto atsavināto zemes īpašumu attīstīšanas politiku (tostarp Dekrētu Nr. 66 un Likumu Nr. 10), visizteiktāk – izmantojot Marota City projektu.
                                 
                                 
                                    17.2.2020.”;
                                 
                              
                  
                        3)
                     
                     
                        B daļā (Vienības) ar šādiem ierakstiem tiek aizstāti atbilstošie saraksta ieraksti:
                        
                                     
                                 
                                 
                                    Nosaukums
                                 
                                 
                                    Identifikācijas informācija
                                 
                                 
                                    Pamatojums
                                 
                                 
                                    Sarakstā iekļaušanas datums
                                 
                              
                                    “1.
                                 
                                 
                                    Bena Properties
                                 
                                 
                                    Cham Holding Building, Daraa Highway, Ashrafiyat Sahnaya Rif Dimashq, Syria, P.O.Box 9525
                                 
                                 
                                    Atrodas Rami Makhlouf kontrolē. Sīrijas lielākais nekustamā īpašuma uzņēmums un Cham Holding nekustamā īpašuma un investīciju instruments; sniedz finansējumu Sīrijas režīmam.
                                 
                                 
                                    23.6.2011.
                                 
                              
                                    77.
                                 
                                 
                                    Al Qatarji Company
                                    (jeb Qatarji International Group; Al-Sham and Al-Darwish Company; Qatirji/Khatirji/Katarji/Katerji Group)
                                    (مجموعة/شركة قاطرجي)
                                 
                                 
                                    Vienības veids: privāts uzņēmums
                                    Uzņēmējdarbības nozare: imports/eksports; kravas transporta uzņēmums; naftas un preču piegāde
                                    Direktora/vadītāja vārds: Hussam al-Qatirji, izpilddirektors (Padome iekļāvusi sarakstā)
                                 
                                 
                                    Plaši pazīstams uzņēmums, kas darbojas dažādās Sīrijas ekonomikas nozarēs. Veicinot degvielas, ieroču un munīcijas tirdzniecību starp režīmu un dažādiem rīcībspēkiem, tostarp ISIL (Da’esh) ar aizbildinājumu, ka tiek importēta un eksportēta pārtika, kā arī atbalstot bruņotus grupējumus, kas cīnās kopā ar režīmu, un izmantojot ar režīmu izveidotās saistības, lai izvērstu savu komercdarbību, uzņēmums Al Qatarji Company, kura valdi vada sarakstā iekļauta persona, proti, Sīrijas Tautas Asamblejas biedrs Hussam al-Qatirji, atbalsta Sīrijas režīmu un gūst no tā labumu.
                                 
                                 
                                    17.2.2020.
                                 
                              
                                     
                                 
                                 
                                     
                                 
                                 
                                    Faktiskais īpašnieks: Hussam al-Qatirji (Padome iekļāvusi sarakstā)
                                    Juridiskā adrese: Mazzah, Damascus, Sīrija
                                    Radinieki / darījumu partneri / subjekti vai partneri / saistība ar: Arvada/Arfada Petroleum Company JSC
                                    
                                 
                                 
                                     
                                 
                                 
                                     
                                 
                              
                                    78.
                                 
                                 
                                    Damascus Cham Holding Company
                                    (jeb Damascus Cham Private Joint Stock Company)
                                    (القابضة الشام دمشق)
                                 
                                 
                                    Vienības veids: privāto tiesību sabiedrība valsts īpašumā
                                    Uzņēmējdarbības nozare: nekustamā īpašuma attīstība
                                    Direktora/vadītāja vārds: Adel Anwar al-Olabi, direktoru padomes priekšsēdētājs un Damascus gubernators (Padome iekļāvusi sarakstā)
                                    Faktiskais īpašnieks: Damascus province
                                 
                                 
                                    Režīms izveidoja Damascus Cham Holding Company kā Damascus provinces investīciju instrumentu, lai pārvaldītu Damascus provinces īpašumus un īstenotu Marota City projektu, kas ir luksusa nekustamā īpašuma projekts, kura pamatā ir atsavināts zemes īpašums, konkrētāk saskaņā ar Dekrētu Nr. 66 un Likumu Nr. 10 atsavināts zemes īpašums.
                                    Pārvaldot un īstenojot Marota City, uzņēmums Damascus Cham Holding (kura priekšsēdētājs ir Damascus gubernators), atbalsta Sīrijas režīmu un gūst no tā labumu, kā arī nodrošina ieguvumus uzņēmējiem, kam ir cieša saikne ar režīmu, kurš ar publiskā un privātā sektora partnerības starpniecību panāca ienesīgus darījumus ar šo vienību.
                                 
                                 
                                    17.2.2020.”
                                 
                              
                                     
                                 
                                 
                                     
                                 
                                 
                                    Radinieki / darījumu partneri / subjekti vai partneri / saistība ar: Rami Makhlouf (Padome iekļāvusi sarakstā); Samer Foz (Padome iekļāvusi sarakstā); Mazen Tarazi (Padome iekļāvusi sarakstā); Talas Group, uzņēmēja Anas Talas (Padome iekļāvusi sarakstā) īpašumā;Khaled al-Zubaidi (Padome iekļāvusi sarakstā); Nader Qalei (Padome iekļāvusi sarakstā)